
REPUBLIKA HRVATSKA
TRGOVAČKI SUD U ZADRU					
Dr. Franje Tuđmana 35
									       
R E P U B L I K A    H R V A T S K A

R  J  E  Š  E  N  J  E

	Trgovački sud u Zadru po sutkinji Ani Markač u stečajnom postupku nad stečajnom masom stečajnog dužnika PRVA DALMATINSKA KVALITETNA DIMLJENA PROIZVODNJA d.o.o. u stečaju, Posedarje, zastupan po stečajnom upravitelju Edvinu Šimunovu iz Zadra, dana 17. veljače 2017.,

r i j e š i o   j e

I.	Stečajna masa stečajnog dužnika PRVA DALMATINSKA KVALITETNA DIMLJENA PROIZVODNJA d.o.o. u stečaju, Posedarje, upisat će se u sudski registar.

II.	Stečajni upravitelj stečajne mase stečajnog dužnika PRVA DALMATINSKA KVALITETNA DIMLJENA PROIZVODNJA d.o.o. u stečaju, Posedarje je Edvin Šimunov iz Zadra, Poljanska 9, OIB:68167380523 koji podatak će se upisati u sudski registar. 

Obrazloženje

Rješenjem ovog Suda posl. br. 4 St-11/07 od 2. lipnja 2011. obustavljen je i zaključen stečajni postupak nad stečajnim dužnikom PRVA DALMATINSKA KVALITETNA DIMLJENA PROIZVODNJA d.o.o. u stečaju, Posedarje temeljem odredbe  čl. 203. Stečajnog zakona (Narodne novine broj 44/96, 29/99, 129/00, 123/03 i 82/06).
Podneskom od 6. prosinca 2016. stečajni upravitelj stečajnog dužnika predložio je nastavak postupka sukladno odredbi čl. 289. st. 1. točka 3. Stečajnog zakona (Narodne novine broj 71/15) iz razloga jer da je Općinski sud u Zadru 1. rujna 2016. donio rješenje posl. br. 31 Ovr-2430/2014-22 kojim je obustavljena ovrha u gornjem ovršnom predmetu i određeno je brisanje zabilježbe ovrhe u korist ovrhovoditelja stečajne mase COOCOI d.o.o., na nekretninama ovršenika PRVA DALMATINSKA KVALITETNA DIMLJENA PROIZVODNJA d.o.o. u stečaju, Posedarje, i to na čest.zem. 595/1 u naravi poslovna zgrada površine 397 m2 i neplodno zemljište površine 1091 m2 upisana u zk.ul. 656 k.o. Posedarje kao vlasništvo ovršenika za cijelo, slijedom čega da je na taj način stvorena pretpostavka za nastavljanje postupka radi naknadne diobe.   
Nadalje, stečajni upravitelj predložio je upisa stečajne mase u sudski registar jer da je ista u konkretnom slučaju nositelj prava vlasništva nad spomenutom nekretninom, te je nastavno predložio  unovčenje predmetne nekretnine sukladno čl. 247. Stečajnog zakona. 
Slijedom navedeno odlučeno je kao u izreci ovog rješenja te je određen upis navedene stečajne mase stečajnog dužnika u sudski registar, a sve temeljem čl. 289. st. 4. i st. 5. u svezi čl. 438. Stečajnog zakona. 
U Zadru 17. veljače 2017. 

							    Sutkinja  
Ana Markač


POUKA O PRAVNOM LIJEKU: 
Protiv ovog rješenja dopuštena je žalba u roku 8 (osam) dana od dana dostave, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske
Dostaviti : 
- stečajnom upravitelju Edvinu Šimunovu 
- e-oglasna ploča
- sudskom registru nakon pravomoćnosti na provedbu 
- u spis.
